ઝાલાવાડમાં હાલ ૩૭,૬૦૧ હેક્ટર ગૌચર જમીન બચી છે. જેમાં ગૌચરની જમીન પર દબાણો થતા હજારો પશુઓને મુશ્કેલી પડી રહી છે ત્યારે ગૌચર જમીન અને વાડા હક, દૂધનો ભાવ વગેરે પ્રશ્નોની બાબતે લડત આપવા વઢવાણ ભરવાડ સમાજની વાડી ખાતે બેઠક યોજાઈ હતી. આ બેઠકમાં સોમવારના રોજ વિશાળ રેલી કાઢી મામલતદારને આવેદનપત્ર આપવાનું નક્કી કરાયું હતું. આ ઉપરાંત આગામી સમયમાં માલધારીઓને પ્રશ્ને લડત આપવા રણનીતિ બનાવવામાં આવી હતી.